id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id ms id id id id id ms id ms id id id id id id id id ms ms id id id ms ms id ms en id id id en ms ms id ms ms id id id id id id id id id ms id ms ms id id id id id id ms id id id id ms ms id id ms id id ms id id id id de id id ms ms id id id id id id id id id ms id id id en id id hy hy hy ms ms en en en en en en id id id id id en id id jv ms id id it es id id en id ms ms ms ms ms ms
Perut Kembung Selepas Makan: Ini 11 Punca, Elak Buat Terutama No 8!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Perut BERANGIN Lepas Makan? Ada 11 Perkara Boleh Jadi Punca, No 8 Paling Kerap Dibuat
Ditulis oleh Asyikin Md Isa Disemak pada 09/05/2022
Disemak secara perubatan oleh Dr. Joseph Tan
Perut kembung selepas makan adalah gejala perut yang dirasakan penuh dengan angin. Keadaan perut berangin ini boleh menimbulkan ketidakselesaan dan rasa sengkak.
Ada kalanya, masalah perut yang kembung ini juga boleh mengakibatkan perut tampak lebih besar.
Untuk mendapatkan lebih banyak info tentang Sistem Penghadaman, sila dapatkannya di sini.
Masalah perut kembung selepas makan
Masalah kembung sering terjadi disebabkan oleh penumpukan gas usus yang berlebihan yang mengakibatkan rasa tidak selesa.
Gas tersebut dihasilkan oleh bakteria daripada makanan yang belum tercerna atau diserap dengan betul.
Antara gejala kembung perut yang biasa termasuklah:
Perut terasa sesak, sakit atau buncit setelah makan
Rasa tidak selesa disebabkan ‘angin terperangkap’ dalam perut
Mungkin mengalami rasa sakit perut yang menyucuk
Seperti yang dinyatakan tadi, penumpukan gas berlebihan pada usus dan perut adalah punca utama perut kembung selepas makan.
Ia boleh disertai dengan rasa ketidakselesaan ringan hingga rasa menyucuk yang menyakitkan.
Kebanyakan individu yang mengalami masalah perut berangin melaporkan bahawa mereka berasakan seolah-olah ada sesuatu terperangkap di dalam perut.
Anda juga mungkin akan berasakan perut tampak seperti bengkak dan tegang,
Jadi apakah mungkin ada faktor lain yang boleh mengakibatkan perut menjadi kembung?
Banyak jawapan boleh diberikan sebagai punca yang mendasari keadaan tersebut.
Namun berikut antara 11 punca paling biasa dialami kebanyakan individu bagi masalah perut kembung selepas makan, iaitu:
1. Bercakap sambil makan
Kedengaran kelakar, namun menelan terlalu banyak udara boleh terjadi apabila bercakap semasa makan atau mengunyah dengan mulut terbuka.
Ini boleh menyebabkan penumpukan udara pada saluran gastrointestinal, punca perut berangin.
2. Gula- gula getah
Sama seperti faktor di atas, mengunyah gula-gula getah juga akan mengakibatkan anda menelan lebih banyak udara.
Udara tersebut akan berkumpul pada saluran gastrointestinal, sekali gus menyebabkan perut menjadi kembung bagi sesetengah individu.
3. Sindrom rengsa usus (IBS)
Masalah perut berangin selepas makan merupakan antara gejala biasa dialami individu yang menghidap IBS.
4. PMS boleh jadi punca perut kembung selepas makan
Sindrom pramentruasi (PMS) juga boleh menjadi punca masalah perut kembung disertai dengan senak dan sembelit.
Merupakan gangguan autoimun jangka panjang yang memberi kesan pada usus kecil.
Keadaan perut berangin yang berlebihan mungkin petanda usus bertindak balas terhadap gluten yang terkandung dalam makanan – petanda anda mengalami penyakit seliak.
Perut kembung selepas makan adalah gejala khas intoleransi makanan atau alahan.
Sekiranya kalian kerap berasa perut berangin dan mengalaminya untuk tempoh yang lama, itulah petanda intoleransi makanan.
Keadaan kembung tersebut boleh terjadi dengan 3 cara:
Penghasilan gas terlalu banyak sebagai tindak balas terhadap sesuatu makanan.
Kesan intoleransi makanan, usus mungkin tidak kosong dengan betul.
Makanan yang diambil mengakibatkan gas terperangkap dalam usus.
Umumnya, makanan paling cenderung menyebabkan wujudnya reaksi tindak balas ini adalah gandum atau gluten.
7. Minuman soda punca perut kembung selepas makan
Minuman berkarbonat seperti soda atau sparkling adalah punca biasa penyebab kembung perut.
Bahan buih (fizzy) dalam soda kegemaran anda – walaupun diet soda – boleh menyebabkan gas terperangkap di dalam perut, yang menyebabkan kembung dan sendawa berlebihan.
Sebaiknya hadkan jumlah pengambilan soda dan beralih kepada pilihan yang lebih sihat.
Air dengan timun atau lemon adalah pilihan air berperisa yang baik untuk digabungkan dengan hidangan makanan anda.
Sekiranya sudah berasa perut kembung, cuba minum teh pudina untuk membantu mengurangkan rasa tidak selesa itu.
8. Makan atau minum terlalu cepat
Ini antara tabiat yang paling kerap dilakukan oleh kebanyakan kita, terutamanya kalau sedang mengejar masa, bukan?
Tetapi tahu tak, makan dan minum dengan cepat boleh meningkatkan jumlah udara yang ditelan, dan secara tidak langsung menyebabkan lebih banyak udara terkumpul pada saluran pencernaan.
9. Makanan berlemak tinggi
Lemak, amnya adalah sebahagian utama daripada diet sihat dan merupakan sumber tenaga penting.
Tubuh mencerna lemak dengan perlahan kerana ia mengambil masa lebih lama berbanding makanan lain untuk melalui saluran pencernaan, sekali gus melambatkan pengosongan perut.
Kesannya berlakulah keadaan perut kembung selepas makan!
Makanan siap dipek atau berbungkus sememangnya memudahkan kehidupan individu.
Walau bagaimanapun, makanan jenis ini kebiasaannya tinggi kandungan natrium, juga cenderung mempunyai jumlah bahan kimia monosodium glutamat (MSG) yang banyak bagi mengekalkan kesegaran.
MSG dikenal pasti sebagai faktor penyumbang kepada perut berangin bagi sesetengah individu.
11. Makan lambat penyebab perut kembung
Ada kepercayaan mengatakan makan sebelum tidur boleh menyebabkan kenaikan berat badan, namun ia tidak tepat 100%.
Pengambilan makanan tinggi kalori daripada yang dibakar adalah punca berat badan naik.
Tetapi, hidangan berat sebelum tidur akan menyebabkan anda berasa seolah-olah mengalami pertambahan berat badan yang banyak dalam tempoh semalaman.
Ini kerana semasa tidur, sistem pencernaan tidak berfungsi dengan cekap seperti ketika bangun.
Bagi sesetengah individu, keadaan itu boleh mengakibatkan wujudnya masalah perut kembung selepas makan.
Apa yang disenaraikan di atas mungkin bukan punca mengapa anda mengalami perut berangin dan kembung.
Tetapi penyebab umum ini dapat membantu memberikan gambaran mengenai apa yang boleh mengakibatkan ketidakselesaan perut anda itu.
Jika terdapat kebimbangan tentang keadaan perut kembung selepas makan yang dialami itu, lakukanlah pemeriksaan dengan doktor.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Bloating causes and prevention. https://www.hopkinsmedicine.org/health/wellness-and-prevention/bloating-causes-and-prevention-tips. Accessed May 4, 2021
9 reasons why you feel bloated all the time. https://vitalrecord.tamhsc.edu/9-reasons-why-you-feel-bloated-all-the-time/Accessed May 4, 2021
Bloating even after small meals. https://www.nationaleatingdisorders.org/bloating-even-after-small-meals. Accessed May 4, 2021
Bloating. https://familydoctor.org/condition/bloating/Accessed May 4, 2021
Gas and gas pains. https://www.mayoclinic.org/diseases-conditions/gas-and-gas-pains/in-depth/gas-and-gas-pains/art-20044739. Accessed May 4, 2021
Atasi Masalah Perut Selalu Kembung Dengan 7 Cara Ini, Berkesan!
Atasi Masalah Perut Selalu Kembung Dengan 7 Cara Ini, Berkesan!
Ditulis oleh Asyikin Md Isa Disemak pada 09/05/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.